Limpopo-boere help ontsnapte gevangene aankeer | Maroela Media
Die soektog duur voort na Bethuel Simango, 'n 25-jarige Mosambieker
Lt.kol. Moatshe Ngoepe, polisiewoordvoerder, het gesê die tweede man is met die hulp van die gemeenskap en omliggende boere op 'n plaas in die omgewing aangekeer waar hy weggekruip het.
Die 26-jarige man is van die Mbekwana-nedersetting naby Mandlakazi en is aanvanklik in hegtenis geneem op aanklagte van moord, huisbraak, diefstal en die besit van onwettige ammunisie.
Maroela Media het Maandag berig drie verdagtes het omstreeks 18:40 deur die dak van die oefenkamer ontsnap deur die ogiesdraad te sny. Een van die verdagtes, 'n 27-jarige Mosambieker wat in hegtenis geneem is op aanklagte van huisroof, verkragting en huisbraak, is Maandag in die vroeë oggendure reeds aangekeer.
'n Spesiale taakspan is saamgestel en die soektog duur voort na 'n 25-jarige Mosambieker wat onder meer in hegtenis geneem is op aanklagte van huisroof en huisbraak.
Die omstandighede rakende die ontsnapping word steeds ondersoek.
Seker omdat die polisie te pateties is
Die boere is "awesome" !! Moenie nonsens vat nie! Vraag: is daar 'n oulike Afrikaanse woord vir "awesome". Dis so 'n lekker (Engelse) woord om te gebruik, maar is daar nie 'n Afrikaanse ekwivalent nie?
Awesome = asembenewend
Dit is rassisme! Suiwer rassisme!!!!!!!!!!!!!!!!! Hoe durf die boere die polisie help om hierdie onskuldige man (al ooit gehoor van 'not-guilty until proven guilty?) te help vang? Hy is voorheen benadeeld en arm en honger en daarom het hy ingebreek, gesteel en gemoor. In sy tuisland is hy vervolg en hy het na SA gekom om 'n beter lewe vir hom en sy naastes te maak en nou het die verdekselste Boere hom help aankeer. Nou moet hy in die tronk gaan sit, want hy het nie borggeld nie. Dit is SO onmenslik en onregverdig! Sy menseregte is geskaad!!!!!